ms en en en en id en en fr ms ca id en en en id en en fr ms ca ms ms en ms id id id id id ms id id id ms ms id ms id id id ms ms ms ms id id ceb id id en ar ms ms en zh en de en en nl en en en ms id id en id en id pt id en en id en en id en id en en en id en en en id en en en ms en tl en id id id id ms en en en en en en en id en ms en id en en en en fa en en en en en en es en en ms en fr en en en en en id en en
Cara Kita Memandang Kanak-kanak – Saifulislam.Com
Monday , September 5 2022
“Syabas kepada tuan-tuan dan puan-puan, terutamanya yang anak mereka ramai dan sudah dewasa” saya memulakan penyampaian.
Syabas kerana, menjadi kebiasaan kita semasa anak seorang, kita sangat bersemangat mahu mendidik anak. Pelbagai teori mahu diguna pakai untuk memastikan tomei-tomei kita cemerlang.
“Macam mana saya nak pastikan anak saya suka sembahyang, ustaz?” tanya seorang ibu muda.
Anaknya baru mencecah usia setahun!
Takut pula saya memikirkan ibu bapa seperti ini. Terlebih semangat.
Tetapi jika anak sudah empat lima orang seperti saya, tambahan pula mereka bukan lagi kanak-kanak, sebaliknya sudah menjadi remaja yang peluh masam dan banyak ragam, maka saya menumpang kagum pada kesungguhan ibu bapa untuk terus mendidik anak-anak dengan ilmu. Bukan try and error. Jauh sekali “anak aku, aku tahulah!”
Seminar Raising Young Khalifah yang berlangsung di Dewan Tabung Haji semalam (13 Nov 2012), saya sambut. Biar pun fikiran saya berkecamuk dengan tugasan akademik yang banyak lagi membingungkan, saya menerima jemputan penganjur kerana saya tidak mahu terputus daripada dunia keibubapaan yang sentiasa saya fikir, belajar dan usaha.
Masa yang diberi hanya satu jam.
Justeru penyampaikan mesti ada elemen sauh (anchor) yang membolehkan peserta ingat, apa yang disampaikan. Tambahan pula saya memang menjangkakan yang ceramah saya nanti berterabur.
Saya membuat keputusan last minute untuk memasukkan klip video yang dipetik daripada rancangan tv realiti, America Got Talent.  Video ini menceritakan apa yang sukar saya jelaskan dengan kata-kata.
Subjek tumpuan saya bukalah si rapper cilik bernama Mir Money itu, walaupun keyakinan dirinya di peringkat awal turut menarik untuk diperhatikan. Beliau sendiri mahu memenangi wang USD1 juta kerana mahu menjaga keluarganya! Ungkapan yang menyentuh seluruh dewan.
Namun apa yang menjadi fokus saya adalah reaksi seluruh dewan apabila beliau menangis.
Sebaik sahaja memulakan persembahan dan sampai ke ayat “I’m only 7-years-old, it’s gonna be my year!” , Mir Money menerima X yang pertama daripada DJ Howard Stern. Mir Money meneruskan persembahan tanpa gangguan. Tetapi ketika Sharon Osbourne memberikan X yang kedua, Mir Money terhenti dan wajahnya kelihatan marah. Apabila Howie Mandel bertanya sama ada beliau marah, Mir Money menafikannya. Sebaik sahaja DJ Howard Stern memberi penerangan mengapa beliau memberi X, Mir Money mula menangis.
Ia perkara biasa untuk seorang budak berusia 7 tahun.
Reaksi spontan seluruh dewan, Stern, Osbourne dan Mandel bukan dibuat-buat. Kita menyaksikannya dengan jelas.
Ia menunjukkan bagaimana masyarakat Barat menilai kanak-kanak, adakah mereka itu manusia lengkap yang punya hak dan kemahuannya penting, atau sekadar substitute?
DJ Howard Stern hampir berhenti daripada menjadi juri program ini kerana trauma dengan ‘perbuatan’nya yang menyakiti seorang budak, tanpa niat. Menyebabkan seorang kanak-kanak menangis, menjadi isu yang begitu besar buat mereka.
Demikianlah kanak-kanak dalam kehidupan tamadun Barat, jika mahu disebut tamadun.
Sebab itu buku-buku yang mengkaji kanak-kanak banyak mereka hasilkan. Siaran televisyen khas kanak-kanak. Perkembangan pedagogi sebagai teras penting pembentukan kanak-kanak juga datang dari sana. Semuanya bermula daripada cara mereka memandang kanak-kanak dengan pandangan yang tinggi.
Hingga di Sri Gombak juga saya pernah melihat sebuah gereja khas untuk kanak-kanak, di sebuah rumah kedai!
Apabila kita mendesak agar masjid menjadi lebih mesra kanak-kanak, apa yang menjadi halangan untuk desakan itu dipenuhi bukanlah pada isu kefahaman nas dan fiqh semata-mata. Tetapi ia berbalik kepada bagaimana cara kita melihat kanak-kanak itu sendiri.
Mendiang S. Subashini a/p G. Sivakumar
Ketika mana berita murid tahun 6, S. Subashini, membunuh diri kerana tidak dapat keputusan cemerlang di dalam UPSR pada tahun 2007 dan ia menjadi berita yang terbang dibawa angin, saya yakin Malaysia menghadapi masalah yang sangat serius dalam isu ini. Andai kejadian murid berusia 12 tahun membunuh diri kerana peperiksaan berlaku di Amerika Syarikat, mungkin kabinet yang mentadbir boleh goncang malah tumbang.
Dengan penuh selamba, kita mengeluarkan kata-kata yang menghancurkan jati diri kanak-kanak malah anak kita sendiri, kemudian tanpa malu kita mendakwa Islam itu Rahmatan li al-Aalamin!
Sabda Rasulullah sallallaahu ‘alayhi wa sallam:
من لم يرحمْ صغيرَنا فليس مِنَّا
“Sesiapa yang tidak mengasihi kanak-kanak kami maka dia bukan daripada kalangan kami” [hadith riwayat al-Bukhari]
30 minit berlalu, dan saya baru selesai satu topik daripada 40 slide pembentangan!
Tags america got talent kanak-kanak Keluarga mir money nilai pendidikan subshini
Previous Panduan Mengahwini Seorang Doktor
Next Gaza dan Doa Kita
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
16/11/2012 at 1:43 AM
Salam Ustaz, saya setuju dgn pendapat ustaz berkaitan rakyat Barat yang memang peka dgn kanak2, banyak pengalaman saya di negara barat yang menunjukkan mereka banyak menggunakan konsep logik akal, ‘rewarding’, ‘appreciation’, ‘second chance’, budaya mengkaji yg dipupuk dr kecil. Saya kadang2 hairan bila agaknya konsep pendidikan awal di Malaysia akan mengurangkan konsep exam oriented dan mengajar kanak2 untuk belajar & mengkaji & memupuk minat belajar. Ramai saya lihat guru2 di luar negara yang menyambung Master pendidikan…adakah mereka membawa balik budaya yg baik ini..Budaya di Malaysia dr zaman 70an hingga sekarang hampir tiada beza, beg makin berat, buku makin banyak, homework tak cukup masa nak buat dan tidak meninggalkan kesan mendalam kpd pelajar perkara yg mereka pelajari. Budaya kita Malaysia, kurang suka belajar dari pengalaman dan suka mengulang perkara yang sama berulang2 kali walau pun kita tahu ia kurang betul..Nak disalahkan guru tidak juga..nak disalahkan siapa pun tak tahu la..kerana perubahan memerlukan pengorbanan semua pihak kerajaan, guru2, ibubapa…sekadar pandangan ..wassalam
08/12/2012 at 1:27 AM
bagaimana kalau kita mengatakan faktor2 udang2 di barat yang begitu menjaga kebajikan kanak2,adalah satu faktor terbesar yang membentuk satu fenomena seperti itu?
09/12/2012 at 11:28 PM
err.. betul juga.. kita jarang mhargai perasaan n memahami jiwa kanak2.. kanak2 n bdk2 kecik hanya best diajak bermain…huhu
09/12/2012 at 11:50 PM
tp…sbnrnya knpa DJ Howard n Sharon bg X? ada x sspa blh terangkan?? hu, tq
12/12/2012 at 1:42 AM
ust ana doakan moga Allah y SANGAT Maha Mencintai TANPA syarat itu mberikan ust segenap kemudahan, kelapangan dan pertolongan dlm seluruh urusan+lgkh+laluan ust, Allahumma amin ya Basith ya Mujib.
ana cuma nk ckp, SANGAT tersentuh (sampai mengalirkan airmata) dgn video Mir Money di atas, subhanallah
benar kata2 ust : “Video ini menceritakan apa yang sukar saya jelaskan dengan kata-kata.”
dan ana juga sependapat dgn ust
“Andai kejadian murid berusia 12 tahun membunuh diri kerana peperiksaan berlaku di Amerika Syarikat, mungkin kabinet yang mentadbir boleh goncang malah tumbang.”
Khairun, DJ Howard Stern and Sharon Osbourne kn pengadil kn 🙂
they have to be fair to ALL the contestants.
mcm DJ Howard ckp “I’ve to be fair”
BESAR kemungkinan RAMAI lg y lebih berbakat dr Mir Money. ni soal prtndgn mlibatkn 1Juta USD, so they have to be fair n carefully to select the winner from the chosen and selected one. kn 🙂
29/01/2013 at 9:33 AM
tersentuh bila menonton video Mir Money…. baguslah budak tu ada cita2 besar nak dpt duit USD1 juta nak jaga keluarga .Tak terfikir kita 🙂
05/03/2014 at 6:00 PM
kalau tak keberatan dan ada kelapangan masa, mohon ustaz dpt kongsi buku2 yg sesuai dibaca ibubapa utk faham psikology dan memimpin tumbesaran mental yg sihat anak2. tak kirala buku in english atau malay. ataupun ustaz ada link yg boleh bg suggestions buku2 tersebut. terima kasih
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved